---
# System prepended metadata

title: KapcsolatiZónaTérkép

---

# KapcsolatiZónaTérkép
> A KapcsolatDinamikai értelemben vett életterünket azok a személyek alkotják, akikkel valamilyen módon Interakcióba kerülünk.
A zónák tanát az Identitás evolúciós szintjeihez hasonló módon periódusos rendszerként használjuk a KapcsolatDinamikában, hiszen az életterünk személyeiből építjük fel az Identitásunkat, Intelligencia modelljeinket, az egész világunkat.
Tíz, egymástól markánsan elkülönülő KapcsolatiZónát definiálunk. Minden zónához önálló viselkedési eszköztárat tartunk készenlétben, mindegyik egy-egy aprócska, különálló világ, amely más hangulatot, célokat, programokat foglal magába, más kultúrát jelenít meg.
A zónák felTérKépezése tehát egy belső TérKépet is eredményez.

![68. ábra: KapcsolatiZónák és Zónasávok](https://i.imgur.com/AmxpEwk.png)

## TársadalmiZónák
10. Zóna – Idegenek
:::spoiler
A10. a legkülső zónába tartozik minden olyan ember, akit nem ismersz, de látod őket az utcán, hallod őket a rádióban, melléd ülnek a buszon vagy megelőznek az autópályán.
Velük egyszeri, többnyire futólagos Interakcióba kerülsz, és valahogy reagálsz rájuk. Ők potenciális alanyok, hogy kapcsolódást kezdeményezve valamelyik belsőbb zónádba vond őket, hogy komolyabb szerepet játszhassanak az életedben.
:::
9. Zóna – Véleménykiváltók
:::spoiler
A 9. zónaz Embereiről valamilyen tekintetben kialakult véleményed van, ami bizonyos módon releváns az életedben, például a barátaiddal rendszeresen megemlítitek őket, beszélgettek, esetleg vitatkoztok róluk. Ők lehetnek konkrét személyek, miniszterek, színészek, a közélet ismert szereplői, sportolók és különféle csoportok, úgymint focisták, az amerikaiak vagy a bankárok.
A személyek képezik a 9. zónának a külső, a csoportok pedig a belső rétegét. A külsőbelső rétegek egy zónán belül az ott helyet foglaló emberek fontossága alapján képződnek – mindig a fontosabb kerül beljebb.
A csoportokat ugyanúgy az ŐkKép egyeztetésére használjuk, azok az ŐkKépünk szilárdabb, meghatározóbb részéhez tartoznak. Szilárdabbak, hiszen többen vannak, és a csoportátlag kiegyenlíti a tagok változásait, illetve, mert egy embernek kisebb hatása lehet az életünkre, mint egy csoportnak. Éppen sokaságuk és meghatározóbb voltuk miatt kerülnek a 9. zóna belső rétegébe.
Ezek a személyek túlnyomórészt a környezetünkkel való ŐkKép és véleményegyeztetés szempontjából fontosak, mivel arra használjuk őket, hogy az általuk felkínált minta alapján döntsük el a barátainkról, hogy hogyan vélekednek bizonyos témákban, és hogy véleményeik tudatában mire számíthatunk tőlük, miben köthetünk szövetséget. A televízió és az újságok jó terepet szolgáltatnak a szövetségeink tesztelésére.
Egyébként nem is lenne értelme olyan újságot olvasni, amelynek hírei nincsenek hatással az életünkre, amelyekbe nincs beleszólásunk. Mert mit számít, hogy melyik híresség kivel kötött házasságot, vagy hogy Afrikában hol tört ki forradalom? Mi haszna az információnak, ha a hírességre vagy éppen a párjára nem te magad pályáztál, vagy ha nincsenek ismerőseid, üzleti kapcsolataid Afrikában, és nem is áll szándékod az ottaniakkal valahogy kapcsolódni?
Az általános válasz ezekre a kérdésekre: az újságokon vagy más csatornákon keresztül gyűjtött információ által az ŐkKépeinket és az azonos „véleménycsoportba” tartozásunkat validáljuk, vagyis azt elemezzük, hogy a másik hasonlóan gondolkodik-e bizonyos dolgokról, hasonló-e az ŐkKépe.
Azokban az esetekben, amikor a kilences zónába esők megnyilvánulása, véleménye releváns az életedre, valamelyik célodra nézve, a tőlük vagy róluk érkező információ alapján praktikusan változtatsz az életeden. Ha például fodrász vagy, és az egyik világhírű divatdiktátor új frizurával jelenik meg a nagyközönség előtt, végig fogod gondolni
ennek a hatását: az előnyeit, a hátrányait, és a következtetéseid alapján eldöntöd, hogy tanuld-e meg és gyakorold-e be annak a frizurának az elkészítését, vagy sem. Létezik tehát ennek a zónának a véleményegyeztetésen túl más praktikus funkciója is.
:::
8. Zóna – Üzenethozók
:::spoiler
A 8. zóna olyan ismeretlen embereket tartalmaz, akikkel villanásszerű, egyszeri, nagy hatású Interakcióba lépsz, és a kapcsolódás valamiért mélyen megérint. Egy kedves mosoly a melletted elhaladó arcán, egy váratlan dicséret, hogy milyen szép a szemed, vagy egy durva megjegyzés a buszon egyaránt idetartozik. Ezek az emberek olyan erősen hatnak rád, hogy érdemes elgondolkodnod, milyen üzenetet hordoznak számodra, mit szólítanak meg benned ilyen intenzíven. Azok kerülnek ebbe a zónába, akik lenyomatot hagynak a lelkedben és tartósan megmaradnak az emlékezetedben.
IsmerősZónák
:::
7. Zóna – Távoli ismerősök
:::spoiler
A 7. zónával már az IsmerősZóna tartományába lépünk, ahol olyanok laknak, akiknek tudod a nevét, akikkel kölcsönösen felismeritek egymást és találkozás esetén köszöntök, és ezen túl nincs semmilyen kapcsolatotok egymással, és nem is tesztek semmit a kapcsolat elmélyítése érdekében. Távoli ismerősök, régi barátok, munkatársak, rokonok találhatók itt, mindenki, akit felismersz az utcán, akivel valaha kapcsolatban voltál, akinek többnyire megvan vagy beszerezhető az elérhetősége. A közösségi siteokon a legtöbb megjelölt ismerős ebből a zónából kerül ki.
Ők lehetnek rosszul elsült, valaha fontos, de megszakadt kapcsolatok, Tudományosztálytársak vagy olyanok is, akikkel egyszer találkoztál, és tudod a nevüket, fel tudod idézni az arcukat, megmaradtak az emlékezetedben. A lényeg az, hogy habár már nem vagytok kapcsolatban, meg tudod szólítani őket, ha valamire szükséged támad. Lehet, hogy vezetsz náluk valamiféle szívességbankot, és ha tartozásod van feléjük, azt visszaadod, illetve fordítva. Az itteni szívességbank kevésbé kényszerítő erejű és nincs is úgy számon tartva, mint a következő, a 6. zónában.
A heteseket magadtól nem hívod fel, hogy megtudd, mi van velük, a kapcsolódáshoz mindig valami konkrét hivatkozási alapod van, tegyük fel, hogy adjanak információt egy bizonyos témában, amelyről tudod, hogy jártasak benne. Ha van ilyen alapod, akkor – rövid magyarázat kíséretében – kapcsolatot tudsz teremteni velük, és valamilyen előnyre, segítségre, információra számíthatsz tőlük, többre, mintha egy idegenhez fordulnál. Egy-egy ilyen ügy elintézésén túl nem is akarsz mást tőlük.
A hetes a legfontosabb és legnagyobb, ismerősökből álló „parkolózóna”, emberi tartalékpálya. Fontos, hogy sokan legyenek benne, akik szükség esetén mozgósíthatók valamire. Az emberek szerepe, foglalkozása, szakmája, tudása, kapcsolatai a fontosak, nem a személyük. Ők is hozzátartoznak a biztonságérzetedhez, hiszen távoli szövetségesnek tekinthetők. Ők adják a széles értelemben vett társadalmiság enyhén megszemélyesített részét, élményét, a társadalom egy-egy ismert bejáratát, a legkülső, megszemélyesített oldalát. Miattuk, velük vagyunk társadalmi lények, hiszen ők egy nagyobb embertömeget testesítenek meg, több százan vagy ezren is lehetnek.
„C” szintű viszonyokban az itt lévőkkel szemben gyakran érzünk bűntudatot, mivel többükkel jobbnak indult a kapcsolatunk, ám kiábrándultunk belőlük, vagy ők belőlünk, és végül ebben a zónában landoltak.
:::
6. Zóna – Tartalék kapcsolatok
:::spoiler
Eggyel beljebb kerülnek azok az emberek, akiket személyesen ismersz, benne vannak a címjegyzékedben, a mobilodban, be vannak jelölve ismerősként a különböző közösségi oldalakon, akikkel nincs közös, aktív projekted, dolgod, mégis – a hetes zónától eltérően – ápolod velük a kapcsolatot. Ők lehetnek régi barátok, haverok, rokonok, ismerősök. Angolul ezt a zónát „weak connections”-tudománynak (gyenge kapcsolatok) nevezik.
Azokról az ismerőseidről van szó, akikkel nem gyakori, de rendszeres Interakcióid vannak. Őket is tartaléknak tartod, hátha jók lesznek valamire, és ezért időnként  kapcsolatba is lépsz velük. Valamilyen okból értékesebbnek vagy elérhetőbbnek bizonyultak azoknál, akiket a hetesbe tettél.
A laza kapcsolat ellenére, ha találkoztok az utcán, megálltok, és váltotok pár szót egymással. Ha pedig nem találkoztok egy ideig, akkor telefonon kapcsolódtok. Ritkán, kéthavonta, félévente vagy évente felhívjátok egymást, hogy jelezzétek a másik  fontosságát, a baráti érzéseiteket. Őket egy fél karnyújtásnyira akarod tartani, még ha éppen most nincs is közös dolgotok. Ha szükséged van valamire, akkor rájuk jó eséllyel számíthatsz, és mindig hozzájuk fordulsz először – vagy a belsőbb zónákba tartozókhoz –, nem a hetesekhez vagy idegenekhez, hiszen a hatosoktól több odafigyelést, támogatást remélsz. Főként velük gazdálkodsz, ha új életszakasz elé nézel, ha valami változik az életedben, és szükséged van segítségre. Ők azok, akik olcsóbban adnak ki lakást, vagy elintézik, hogy ne kelljen a sor végére állni a váróteremben, akiket felhívhatsz, ha protekcióra van szükséged. Ide főként belsőbb zónákból kijjebb kerülő, most nem funkcionáló, viszont értékes emberek kerülnek, akikkel komolyan számon tartjátok az egymásnak tett szívességeket. Amikor aktivizálódik a kapcsolatotok, tulajdonképpen szívességeket tesztek egymásnak, oda-vissza. Nekik „előszeretet” értékük van a névtelen tömeggel szemben, hiszen már ismeritek egymást, tudjátok, mire számíthattok a másiktól.
A kapcsolat fenntartásának célja az, hogy szükség esetén főként a négyes zónába hívhasd át őket mint potenciális, már előtesztelt segítőket, akikből aktív segítők lehetnek.
Lehet, hogy valamikor a barátod, kliensed, munkatársad volt a másik, és a munkakapcsolat megszűntekor került ki a hatos zónába, és az is lehet, hogy mindig is ilyen távoli kapcsolatot tartottatok fenn egymással.
A hatosaiddal nem töltesz sok időt, rövid időszakokra kapcsolódtok csupán, formálisan, melyekben lényegében annyit jeleztek a másiknak, hogy továbbra is számíthattok egymásra. Mivel a jövőben is szükséged lehet tőlük valamire, jobb vigyázni rájuk, és alacsony energiaköltségen ápolni a kapcsolatot.
Ők és a hetesek együtt adják a KapcsolatiTőke túlnyomó részét. A KapcsolatiTőke az emberi kapcsolatokon keresztül mozgósítható potenciált jelenti, amely annál nagyobb, minél több közeli kapcsolatunkban van minél több olyan ember, akinek szintén minél több közeli kapcsolatában van minél több olyan ember (és így tovább), akit valamilyen cél érdekében mozgósítani tudunk. A hetesek után ők a másod szintű, már személyesebb és kellemesebb hangulatú tartalékok, akik kéznél vannak, ha segítségre van szükség. Számuk igen nagy lehet, egyeseknél akár több száz is. A belsőbb, SzemélyesZónatartományban biztosan nem férnek el ennyien.
Ahogy a zóna nevéből is adódik, a fő funkció itt a kapcsolat fenntartása. Ha segítséget kérsz valakitől vagy kínálsz valakinek, akkor ő egy időre bekerül a négyesedbe, és a munka, tevékenység jellegéből következik, hogy ott marad-e, vagy a dolog befejeztével visszatér az eredeti helyére. Kapcsolódáskor tehát minden hatosod személyes zónába kerülhet.
Amellett, hogy a hatosban a távolság miatt nem jellemző a lelki probléma és a konfliktus, a heteshez hasonlóan ennek a zónának is van – immár annál erősebb – bűntudat íze. Mivel az itt lévő emberek közül többen a személyes zónánkból kerültek ide – ahol magasabb volt a kapcsolat nívója, többet találkoztatok, mélyebben megosztottátok egymással az élményeiteket –, továbbra is késztetést érezhettek arra, hogy megfeleljetek a korábbi szintnek. Habár már nem vagytok olyan jóban, kölcsönösen úgy tesztek, „mintha”. Amikor találkoztok, gyakran imitáltok a meglévőnél közelebbi kapcsolatot, megállapodtok, hogy nemsokára újból összejöttök, ám a betervezett program többnyire elmarad vagy sokat csúszik. Emiatt szolgál ez a zóna a rossz társadalmi közérzet gyűjtőhelyéül.
Ha valaki egy belső, például a hármas zónádból idekerül, habár az ember ugyanaz marad, a kapcsolatotok egészen más lesz. Mivel minden zóna más IdentitásÁllapotot, kommunikációs stílust, intimitást és funkciót jelent, ha a váltás ellenére is úgy próbálod kezelni a másikat, mintha belsőbb zónádban lenne, abból sok bűntudat, hazugság és gyötrelem születik. A kényszerkapcsolatok jó része épül kettesként vagy hármasként kezelt, mégis hatosba illő zónaviszonyra. 
A hatos és hetes zóna közötti különbség tehát az, hogy a hetessel nem ápolod a kapcsolatot. Ha felismered, köszönsz neki, és már az sem biztos, hogy megállsz vele beszélgetni. Ha megállsz, azt udvariasságból, illendőségből teszed, főként akkor, ha van közös belsőbb zónás ismerősötök. A hatos pedig már ápolt kapcsolat, amellyel rendszeresen foglalkozol.
:::
5. Zóna – Ismeretlen szolgáltatók
:::spoiler
Az 5. zóna különleges helyet foglal el az IsmerősZónák belső peremén, mivel az itt lévő embereket egyáltalán nem ismered. Arra, hogy miért kerültek ismeretlenek ilyen belső zónába, az általuk betöltött funkció fontossága ad magyarázatot.
A társadalom azon tagjai kapnak itt helyet, akik úgy szólnak bele mélyen az életedbe, hogy még névről sem ismered őket. Idekerül mindenki, akinek a termékét vagy szolgáltatását úgy használod, hogy nem találkoztál vele: a pulóvered gyártója, a víz- és az elektromos művek, a bankod, az autógyárak, az útépítő cégek dolgozói, a számítógéped tervezői, és így tovább. Ők adják a társadalom azon részét, amelyet közvetlenül nem ismersz, ám amelyre szükséged van a jelenlegi életviteled fenntartásához. Az ő hatásukat – éppen úgy, mint a barátaidét – nap mint nap a bőrödön érzed. A monitorod tervezője talán hosszabb ideig fejt ki rád hatást, mint a legjobb barátod, ha napi nyolc vagy több órában számítógéppel dolgozol.
Hiába nem ismerjük az ötösöket, hiába nincs velük személyes kapcsolatunk, életünkben vitathatatlan a hatásuk. A mai világban, különösen a városokban, nélkülük a legtöbben gyorsan munkaképtelenné válnánk és elpusztulnánk, olyan mértékű az egymásra utaltságunk. Rájuk ugyanúgy – ha nem jobban – szükségünk van, mint a munkatársainkra, a családunkra, a barátainkra.
A funkciójuk, termékük vagy szolgáltatásuk a lényeges, maga az ember felcserélhető. 
Ebbe a zónába tartoznak azok is, akik a termékeidet vagy szolgáltatásaidat fogyasztják, anélkül, hogy személyes kapcsolatban lennétek, ismernétek egymást. Sokunk munkája olyan, hogy nem is találkozunk a fogyasztóinkkal. Főként az ötös zóna számára termelünk, a munkánknak ők adnak értelmet, így közvetve ők biztosítják a megélhetésüket is, nem a főnökeink vagy a közvetlen munkatársaink. A pénz, amit fizetésként kapunk, végül is tőlük származik. Minél alaposabban belegondolsz, annál fontosabbnak tűnik ez a zóna, és valóban, sokan egyetlen zóna kiürülését sem sínylenék meg annyira, mint az ötösét.
Az ötös is folyamatosan alakuló viszony, hiszen mindig új termékekkel kerülsz kapcsolatba, amelyektől máshogy, hol jobban, hol rosszabbul érzed magad. Sok közük van hozzád, hiába nem látod vagy hallod őket.
A „C” szintű társadalomban ez a zóna jelenti a legnagyobb problémát. A termékeink, szolgáltatásaink hatásain keresztül felépülő viszonyunk folyamatosan beleszól az önmeghatározásunkba, anélkül, hogy tudatában lennénk, hogy a termékeken keresztül emberekhez kapcsolódunk. A boltban vásárolt étel íze, a székünk komfortszintje, a házunk szigetelése, a ruhánk puhasága, a fogkefénk erőssége mind érzeteket keltenek bennünk, akárcsak az emberek, akikkel találkozunk. És amikor egy termék alacsony színvonalú, hibás, használhatatlan, mérgesek leszünk, ám valójában nem a termékre magára, hanem arra, aki tervezte, gyártotta vagy szállította. A termékekhez való viszonyunk valójában emberekkel való viszony.
Ez az erős egymásra hatás és a köztünk húzódó távolság, amely eredményeként még egymás nevét sem tudjuk, paradox helyzetet állít elő. Régen fontos volt, ki termesztette a gyümölcsöt, amelyet fogyasztottunk, és ha személyesen ismertük az illetőt, étkezés közben mintha ő is odaült volna közénk az asztalhoz. Biztosan egész más az íze az ilyen gyümölcsnek, amelynek a zamata mögött személyes kapcsolatok, emberi arcok, hangulatok is rejlenek. A sütemény, melyet a szomszéd néni készített, a hozzávalóin túl személyességében is különbözik a boltban kapható nagyüzemi termékektől.
A szomszéd nénihez fűződő viszony teszi azt még finomabbá számunkra. Az arctalan termékek mindig személytelenek, elidegenítők. A nagyüzemi sütemény ízén is sokat javít, ha ismerjük az eladólányt, aki, mivel tudta, hogy szeretjük, félretett belőle valamennyit.
Miután kedvesen a kezünkbe adja, már a mosolyát is magunkkal vihetjük.
Ha falun nőttél fel, és hozzászoktál, hogy a közösség tagjai pénz helyett árukat cserélnek egymással, biztosan igényled az arcokat a használati eszközeid mögé. Ha személyesen ismered azokat, akik termékükkel pozitív módon járultak hozzá az életed viteléhez, valami praktikusat, szépet, finomat készítettek számodra, akkor benned is él a vágy, hogy valahogy te is hasznos legyél számukra, hogy viszonozni tudd, amit kaptál. Különösen, ha a termék egyenesen neked készült. Még akkor is érezhetsz így, ha fizettél érte, mert megérezted a termékbe rejtett igényességet és odafigyelést.
Kisebb közösségekben sütemény jár a gyümölcsért, házi sajt az ácsmunkáért, és sorolhatnám tovább. Az átváltási rátát pedig táblázatok helyett lelkünk adni vágyásából olvassuk ki. 
Jelenleg olyan sok terméken és szolgáltatáson keresztül kapcsolódunk egymáshoz, hogy lehetetlenné vált minden ötös zónásunkat személyesen megismerni. Mindazonáltal vannak rá módszerek, hogy a számunkra fontos eszközök, termékek mellé újra arcok kerüljenek, hogy az étel, melyet fogyasztunk, barátokat hozzon közénk a vacsoraz Idejére.
SzemélyesZónák
A négyes zónával lépünk be a SzemélyesZónatartomány mozgalmas világába.
:::
4. Zóna – Munkakapcsolatok
:::spoiler
Ebbe a zónába azok az emberek kerülnek, akikkel a szolgáltatásaid miatt tartasz rendszeres kapcsolatot.
Személyes jó viszonyt csak annyira alakítasz ki velük, amennyire szükséges ahhoz, hogy a szolgáltatást jó minőségben megkapd vagy átadd.
Ha valamit meg akarsz valósítani, ahhoz többfajtaz Emberre lehet szükséged: beszállítóra (input), ügyfélre (output) és munkatársra, akivel a két első funkciót váltogatod.
A négyesekkel nem feltétlenül dolgozol együtt egy cégnél, lehetnek az üzleti partnereid, beszállítóid, tanácsadóid, ügyfeleid vagy klienseid is.
Itt az a fontos, amit adsz a másiknak, és amit kapsz tőle mint terméket vagy szolgáltatást.
Terméknek számít maga a pénz is, mint potenciál, melyet valamilyen termékre válthatsz be.
A négyes olyan, mint a kezünk meghosszabbítása, aki nekünk dolgozik valahogy, aki segít, előrevisz. A kapcsolatunk már személyes, és valamilyen lényeges dolgunk van egymással.
Ez a zóna adja az egymáshoz kapcsolódó embereknek a hatékonyság valódi érzését.
Azt, hogy ha valamit el akarunk érni, ahhoz kaphatunk másoktól külső segítséget, hogy az erőink összeadódnak, illetve, hogy a munkával, amit végzünk, hasznos és hatóképes tagjai lehetünk a közösségnek.
A Munkatársak közé tartoznak a távolabbi családtagok, rokonok is, akikkel felszínes viszonyt ápolunk, és akikkel esetleg muszájból vagy szívességszerű tartozás miatt vagyunk munka jellegű kapcsolatban, például vigyázunk egymás gyermekeire. 
Mivel itt a funkció fontosabb, mint az ember, a személyek lecserélhetők. Nem önmagukért szeretjük a négyeseinket, hozzájuk köt valamilyen aktuális igényünk, elvégzendő feladatunk. Akit valamilyen okból megkedvelsz, és keresed vele a kapcsolatot a munkán kívül is, azt máris áthelyezted a hármas zónába.
Itt szinte mindig nagyobb a feszültség, mint a hármasban, hiszen – mivel a négyeseinket legtöbbször nem mi magunk válogatjuk – nincs igazi szimpátia közöttünk, mégis fontos projekten dolgozunk együtt. Éppen ezért a négyes zóna a kényszerített, elidegenített társadalmiság és munkavégzés, munkaszervezés megjelenítője a „D”-nél alacsonyabb szintű társadalmakban.
A „D” szintre lépve jelentősen megváltozik ennek a zónának a funkciója. Jelenleg sokan pénzkereset céljából végzik a munkájukat, kényszerhelyzetben érezve magukat, ami miatt a munkakapcsolatok – amelyekbe nem válogatjuk szabadon az embereket – tele vannak ambivalenciával. „Jóban akarok lenni veled, pedig egyáltalán nem vagy kedves számomra, csak hát nagyon kell a pénz.” 
Amikor Küldetésed, dolgod van a világban, amelyben a projekt céljának elérése lesz a legfontosabb számodra, döntően megváltozik a négyesbe beválasztó módszered. Ha nincs Küldetésed, sehogy sem jó a négyesekkel, de miért is lenne? Nem azt teszitek, ami kölcsönösen jó mindkettőtöknek, hiszen nem is tudjátok megmondani, mi az, amihez jól jön a másik segítsége.
A négyes, illetve a kettes zóna ügye, üdve leginkább attól függ, hogy tudod-e, mit akarsz létrehozni, elérni, megvalósítani az életedben. Ha igen, akkor tudsz a céljaidhoz illő, veled harmóniában lévő, veled belső indíttatásból dolgozó partnereket találni, akiknek ugyanolyan öröm lehet a munka, mint neked. Őket nem kell valamilyen kerülő úton, mondjuk pénzzel rávenni arra, hogy veled együttműködve alkossanak.
Ameddig nem jutsz el idáig, a négyest leginkább kényszernek fogod megélni.
Ha közös Küldetéshez találsz társat, akkor a négyes megszűnik önálló zónaként funkcionálni, mert valószínűleg hamar közel kerültök egymáshoz. Ekkor az emberek a négyesből a kettes vagy az egyes zónába vándorolnak. 
A munkatársból barát lesz, ha pedig elmélyül köztetek az intimitás, és egymásra találtok: „lélektárs”. Ekkor is fontos, hogy biztosítva legyen a megélhetésed, hogy legyen pénzed, és a munkát a munka és a többiek támogatásának öröme érdekében végezed.
:::
3. Zóna – Barátok
:::spoiler
Közelebb azok az ismerőseid kerülnek, akikkel nincs sok közös dolgod, ám a másik valamiért mégis fontos, szimpatikus annyira, hogy rendszeresen találkozz vele.
A hármas zónában találhatók azok a barátaid, akikkel főként szórakoztató dolgokra jössz össze, hogy együtt kávézzatok, kiránduljatok, teniszezzetek vagy bulizzatok, miközben jókat beszélgettek. A lényeg, hogy együtt töltsétek az időt, és jól érezzétek magatokat.
A cél ekkor nem is az igazi intimitás, csupán a jó hangulat és a kapcsolódás, ezért minél fontosabb számodra a laza hangulat, annál fontosabb lesz ez a zóna is. A hármas zónás embereink ÚtCéltársaink. Közös témáink általában sablonosak és ismétlődőek, mint ahogy a közös csoporthangulat is az. Az a lényeg, hogy beszélgessünk, nem is számít, hogy éppen miről, hacsak nincsenek rituális témáink. Főként szórakoztató dolgokat hozunk szóba, vagy olyanokat, amelyek alkalmasak egy szenvedélyes vita indítására.
Mivel személyes a kapcsolatunk, szeretjük tudni, hogy mi van a másikkal, hogy megy a sora, de azt nem akarjuk, hogy komolyra forduljon a hangnem. Tudjuk jól, hogy a közelebbi kapcsolat, az őszinte szó gyakran negatív érzelmeket, dinamikát szül, és azt kerülni akarjuk. Ha valakivel kölcsönösen és mélyen megbeszélitek életetek rejtett dolgait, akkor már a kettes, ha egyoldalúan, akkor valószínűleg a négyes zónába tartozik, biztosan nem a hármasba. Ez a zóna konfliktuskerülő viszonyokra épül, ezért ebben a legjobb az általános hangulat. Mivel a hangulat a lényeg, a kapcsolat többnyire nyugodt, kiegyensúlyozott, a szebbik oldalatokat mutatjátok a másiknak, a problémákat nem Tudományosztjátok meg egymással. Mivel a hármasaidat személyes szimpátia alapján válogatod, itt nem jellemzők a kényszerkapcsolatok.
Ha valamilyen ok miatt mégis komoly témára terelődik a szó, a hármasaink könnyen magunkra hagyhatnak bennünket, hiszen máshoz vagyunk szokva, másra vagyunk Szerződve. A kapcsolatunkba amúgy sincs kudarclehetőség beépítve, maximum annyi, hogy egy-egy alkalommal nincs olyan felszabadult hangulatunk, mint megszoktuk. Mindez nem azt jelenti, hogy a hármas zónásokkal mindig jó a hangulat, sokkal inkább azt, hogy jobb, mint az általánosan, a többi zónában megszokott.
Persze senki sincs bebetonozva a hármas zónába, ezért a szemed sarkából folyamatosan figyeled, alkalmassá vált-e a barátaid valamelyike arra, hogy komolyabb dolgot bízz rá az életedből, és közelebb kerüljetek egymáshoz. A hármas is egyfajta parkolópálya, ahová azok kerülnek, akikkel viszonylag jól érzed magad, és akikkel, ha úgy hozza a sors, szívesen „szerződnél” valami komolyabbra is. A belsőbb zónákba többnyire innen kerülnek be az emberek – ez gondoskodik a kettes utánpótlásáról. Ha megismersz valakit és megkedveled, ő is idekerül egy időre, amíg el nem döntöd róla, hogy beljebb engedd vagy kijjebb tessékeld, vagy pedig jó lesz hangulatfelelősnek, és maradhat a hármasban. Ha marad, később újra gondolhatod, mire lehettek még jók egymásnak.
Mivel nincs sok elvárás a másikkal szemben, lehet olyan, amilyen, amíg jó vele a hangulat. Tetszőleges ideig és viszonylag alacsony energiaköltségen tarthatsz itt  embereket.
A különbség a hatoshoz képest az, hogy velük ritkán és formálisan találkozol, míg a hármasokkal gyakran és inkább lazítás jelleggel. Számítotok egymásnak, számítotok egymásra, ezért ápoljátok a jó viszonyt, amihez rendszeres kapcsolódás, odafigyelés, energia szükséges. Ez az energia és időigény korlátozza a hármas zónaz Embereinek számosságát, ezért ez nem képes akkorára nőni, mint a hatos.
A hármas zóna hangulata, mérete, a kapcsolattartás módja, a kommunikáció gyakorisága egyaránt erősen kultúrafüggő, amely nemzetenként nagy eltérést mutat.
A hármasba a távolabbi barátaink kerülnek, míg egyel beljebb, a kettesbe olyanok, akiket ReferenciaCsoportunknak, közelinek: a családunknak tekintünk. A hármas és a kettes zóna határvonala ezért fontos, mert itt válik árnyaltan külön a „mi” és a „ti” érzése.
:::
2. Zóna – Meghatározó kapcsolatok – ReferenciaCsoport
:::spoiler
A kettes zónába azok tartoznak, akikkel igazán fontos dolgod van, akik valamilyen ok miatt kiemelt jelentőséggel bírnak az életedben. Velük rendszeres és intenzív kapcsolatot ápolsz. Ide kerülnek a legjobb barátaid és bizalmi embereid, akikkel a lényegi, személyes, belső dolgaidat is megosztod, illetve akik különös erővel hatnak rád, akár támogató, akár versengő vagy ellenséges viszonyban vagytok. A bizalmad azonban az itteni jó barátaiddal sem teljes, ezért csak korlátozott betekintési és beleszólási jogot adsz nekik az életedbe.
A hármasokkal nem volt annyira lényeges, hogy a számotokra lényeges dolgokban ugyanazt gondoljátok, hogy megegyezésre jussatok az Identitásotok képeiben (hogy milyennek látjátok magatokat, a másikat és a számotokra releváns többieket), a közös dolgaitok hogyanjában, a Kitűzött- és ÚtCélszabályozásaitokban. Arra sem törekedtetek, hogy az együttműködéshez összehangoljátok az életmódotokat, a hiteteket, a TudásModelljeiteket, a kultúrátok elemeit – mivel nem volt fontos közös dolgotok. 
Életed legfontosabb céljait, feladatait, projektjeit (egyes hiányában) a ketteseiddel viszed, párok esetében különös tekintettel a gyermeknevelésre. Minél pontosabban tudod, milyen irányban akarod vezetni az életedet, annál nagyobb harmóniára számíthatsz ebben a zónában, mivel akkor fogod tudni, hogy mit akarsz a másiktól. Az a lényeg, hogy a különböző folyamataidban hogyan akarsz és tudsz együttműködni a másikkal, hogy a másik mit tesz, hogyan viselkedik, miben lehet rá számítani.
A párkapcsolati dinamika is a kettes zóna területére tartozik, ahol kifinomult módszerek állnak rendelkezésre minden kultúrában a párkeresés (csajozás, pasizás), a kapcsolat fenntartás (házassági és szexuális Játszmák), illetve a végleges vagy átmeneti különválás (szakítások, kiborulások, helyrehozhatatlan hibák, drámák) hogyanjára.
Ebbe a zónába tartoznak a szüleink is, mindaddig, amíg együtt élünk velük, vagy legalábbis gyakran kapcsolódunk, és az együttlétünkbe diszharmonikus elemek vegyülnek.
Ők alkotják az első és legmeghatározóbb ReferenciaCsoportot az életünkben. 
Tőlük vesszük a társas együttlét alapvető normáit, hangulatait, a TudásModelljeinket, illetve az Identitásunk képeit.
A legtöbb mozgás, érzelmi hullámzás és egyezkedés mindig a kettes zóna színterén zajlik, mivel bár az itteni emberek fontosak, nem azonosulsz velük, és nem kerültetek olyan közelségbe (egyes zóna), hogy teljes béke, egyetértés és ambivalencia-mentes szeretet volna köztetek. Ebben a zónában nincs akkoraz Intimitás, nincs olyan jó viszony, mint amennyire fontossá vált a másik ember. Velük még nem épült ki tartós Optimum viszony, amely igazán megnyugtató lenne. Éppen a megnövekedett fontosság erősíti fel a dinamikát: az egyezkedéseket, a gyakori közeledés és távolodás lépéseire felépített táncot, a küzdelmeket.
A kettesek azok, akikkel alaposan össze lehet akadni. Ők gyorsan kicsapják a biztosítékot, és elviselhetetlenné válnak, ha nem értenek egyet veled, majd a mennybe mész velük, ha újra szeretettel tekintenek rád.
Van, hogy segítitek, van, hogy hátráltatjátok egymást, a kapcsolat néha gyönyörű, néha elviselhetetlen. Míg a hármasnak nincs más igénye, mint hogy kéthetente pénteken elmenjetek sörözni vagy buliba, addig a kettessel valószínűleg gyakran és rendszeresen találkozol, és ahol tegnap abbahagytátok, ma ott folytatjátok. Ő sokkal több figyelmet, időt és energiát igényel, és többnyire felelősséget érzel iránta. Nem biztos, hogy kerülitek a konfliktust, sőt, gyakran provokáljátok is, hiszen éppen ez a zóna a terep annak megoldására. Még ha csupa fájdalom is egy ilyen kapcsolat, fontossága és referencia volta miatt erősen ragaszkodsz hozzá.
Sokan egy életen keresztül egy íratlan megállapodáshoz igazodva egyezkednek valamin, például azon, hogy ki az okosabb, tapasztaltabb, hogy mire költsék a pénzt, vagy hogyan neveljék a gyerekeket. A teljes bizalom híján mindig maradnak titkok, ezért marad bizonyos távolság is, így nem érzed magad egészen biztonságban. 
A ketteseidnek félve mondod el az intim, mások előtt titkolt dolgaidat, mivel sok múlik azon, hogy fognak reagálni. A párodnál akár szakítási ok is lehet egy, az ő céljaival ellentétes vágy kifejezése – például, hogy szívesebben laknál külön a szüleitől.
A velük való viszonyod alapvetően meghatározza, hogy érzed magad nap mint nap. Amennyiben nincs egyes zónásod, úgy a ketteseidhez tartozásod adjaz Életed stabilitását, és a velük való viszonyod a legmélyebb determinálója szinte minden cselekedetednek.
Ők a minta a hogyanra, és a válasz a „kikhez akarsz tartozni?”, „mit akarsz létrehozni?” és „kivel?” kérdésekre.
Összefoglalva, a kettes zóna főként az emberi kapcsolatokról alkotott TudásModelljeink kialakításának és csiszolásának központi helye, ahol a hasonlóság és hasonulás központi szerepet kap. Az ide bejutott emberek a családunkként funkcionálnak, hiszen saját viselkedésükkel követendő mintát nyújtanak, és beleszólást adunk nekik abba, hogy megmondják, mit és hogyan tegyünk. Ők határozzák meg legmélyebben az önértékelésünket, hozzájuk akarjuk igazítani az Identitásunkat. Tőlük vesszük életünk meghatározó motivációit, ők adják a legfontosabb referenciamintáinkat, ők képviselik életünk legfontosabb értékeit.
Az, hogy ők a referenciák, és hogy hozzájuk akarsz tartozni, azt jelenti, hogy ők a „Szövettársaid”. Egy hajóban evezel velük, ők számítanak a leginkább, hiszen a funkció, melyet a közösség életében ellátsz, velük együttműködve kaphat formát és értelmet, és ez a funkció hoz hasznosságérzetet és megelégedettséget az életedbe.
Tehát egyes zónás emberek hiányában ők a legfontosabbak az életünkben, akikkel aktívan együtt fejlődünk, együtt haladunk az érzelmek hullámvasútján, csupa történés, mozgás velük az élet. Ők a lelki fejlődésünk zálogai, akikkel közösen tanuljuk az életet, tükröt tartunk egymásnak, amelyben láthatóvá válnak a saját hibáink és ezzel a fejlődési lehetőségeink is. Nekik engedjük meg, hogy lássanak bennünket, tőlük számíthatunk mélyre hatoló visszajelzésre, aminek hiányában nincs karakterfejlődés. 
A velük való kapcsolatban mérettetünk meg igazán.
:::
1. Zóna – Lélektársak
:::spoiler
Legtöbben hiányát szenvedjük az egyes zónás viszonynak, csupán röpke villanásokat tapasztalunk belőle. Ennek a hangulatát éljük meg az anyánkkal való egység időszakában, a szerelem legtisztább pillanataiban vagy az igazi mester átható tekintetében, jelenlétében.
Amennyiben nincs egyes zónásod, azt mondhatjuk, hogy a kettes zónád mutatja a lelkedet. Az ott lévő emberekről közvetlenül tudunk következtetni rád, a velük való történésekről, viszonyokról pedig az érzelmeidre, hangulatodra, céljaidra, lelki életedre.
Az egyes zónába olyanok kerülhetnek, akikkel túlléptél a kettes zónában fenntartott összes láttatáson és titkolózáson. Olyan emberek ők, akiket képes vagy saját magadnál is jobban szeretni, akiket olyan közelinek érzel magadhoz, hogy egy rugóra járnak a gondolataitok, együtt dobban a szívetek, egy célért, eszméért lobbantok lángra. A velük való szövetség mentes az ambivalenciától, és egy életre szóló mélységes biztonságérzetet ad.
Az egyes zónásaink létezése bizonyítja legtisztábban a társas mivoltunkat és a társas motiváció erejét: van olyan ember, akinek az élete fontosabb, mint a sajátunk.
Aki ilyen szimbiotikus kapcsolatba lép valakivel, az részévé válik valaminek, ami mindkettejüknél nagyobb, szebb, teljesebb. A kapcsolat sem nevezhető két entitás egymáshoz való viszonyának, mivel ebben eltűnnek az énhatárok, és egynek élik meg magukat a másikkal, illetve a kettejük egységével. Ez a kiteljesedett Optimum viszony.
Ritka és jelentős esemény, amikor valakivel kölcsönösen belépünk egymás lelkének legbelsőbb rejtekébe, hiszen ekkor élünk át először igaz stabilitást, igaz békét és megnyugvást. Ilyen ember hiányában nincs kiút az ambivalencia és a bizonytalanság labirintusából. Ide csak magától kerülhet be valaki, senkit nem lehet erőszakkal kényszeríteni. Ahhoz, hogy ez megtörténjen, a legmélyebb célok őszinte, kendőzetlen megosztására van szükség mindkettőnk részéről. A rejtegetés összeférhetetlen az egyes zónával.
Az „Enyéim” megléte közvetlenül hat a védelmi funkcióinkra. Ha üres ez a zónád, akkor külön védelmi rendszert szükséges működtetned mindenkivel szemben, akivel interakcióba kerülsz, hiszen nincs meg a biztonságot nyújtó belső és külső magod, támaszod. Amennyiben van egyes zónásod, a többi kapcsolatodban természetesen tovább használod a védelmi fogásaidat, ám akkor már az egyes zónás viszony lesz a kiindulópontod, ahonnan időnként kilépsz, és ahová rendre hazatérsz. 
Az egyes zónába való bejutás legfontosabb feltétele a Küldetésben, célokban való azonosság: hogy a másik ugyanazért jöjjön tűzbe, ugyanazt akarja megalkotni, mint te. Csak egy ilyen mély azonosság képes a kettes zóna korlátait feloldani és az egyes intimitását és összhangját megteremteni. Minél határozottabb célod, dolgod, Küldetésed van az életedben, annál erősebben keresed hozzá a társakat, és annál tisztábban
látod majd, mennyire összefügg a misztikába hajló intimitás a célazonossággal. Az összetartozás és a másik kiegészítése mindenekelőtt a motivációkra építkezik, hiszen harmonikus célok esetén lesz két ember mint két energiarendszer stabilan illeszthető egymáshoz. A tartós együttlét az életút, a mindennapi akció összehangolását igényli, amire akkor van lehetőség, ha a két út egy irányba visz. A Küldetés hosszú távú determináló hatása teremt alapot két személy hatékony és biztonságos elköteleződéséhez egymás felé. Ha Küldetésed van, elengedhetetlennek éled meg az egyes zónás kapcsolat meglétét, ami biztosítékot jelent a célod elérésére.
Ha egyszer megízlelted a szimbiózis ízét, később annak hiányában feltétlenül pótolni akarod. Ha nem sikerül, és üresen marad a zónád, elhalványul benned a transzperszonalitás, és csak rövid időre, bepillantás szerűen villan fel néhány különleges alkalommal.
Egy szülő számára a gyermeke is egyes zónásnak minősül, amennyiben az életét adná érte. Ha a gyermek felnövekedése során már képessé válik arra, hogy „benyomja szülei gombját”, amikor a szülő hatalmi harcot folytat vele, akkor már feltétlenül külsőbb zónába került, hiszen az egyes zónában nincs dinamika, szembeérdekeltség az emberek között. S habár egészen korai éveiben gyakran egyes zónás érzetet kelt az anyjában, a gyermek a kiegyenlítetlen viszony miatt nem képes azt a biztonságot és megnyugvást nyújtani számára, amit egy azonos korú ember igen, illetve amit az anyja biztosít neki.
Hatalmas dolog, ha valakivel életed fő célját, esetleg egész célrendszerét meg tudod Tudományosztani. Biztonságérzetet ad annak tudata, hogy az energia, amely leginkább éltet, a másikban tovább hat. Még megnyugtatóbb, ha több embert is találsz, akivel a Küldetésed fő elemei egyeznek. A Küldetés hosszú távú céljai gyakran túlmutatnak egy időbeli élet keretein, ezért szükséges gondoskodni a továbbadásukról. Így az egyes zónásainkkal az életünkön is túlmutató szövetségben állunk. Ha pedig minden, a Küldetésedbe foglalt elemhez találtunk ilyen megbízható társat, akkor egy új létforma nyílik meg előttünk. Akkor már nincs akkora tétje, hogy meghalunk, vagy élünk, hiszen ami a legfontosabb, immár biztonságban van. 
A KapcsolatDinamikában Nemesnek azt az embert nevezzük, aki kimondott és a többiek előtt feltárt hosszú távú célokkal, Küldetéssel rendelkezik, és annak minden elemére talál társat magának, így biztosítva a megvalósulását.
Ő az, aki elérte az emberi kapcsolataiban azt, ami egy ember számára elérhető.
:::

## Zónaárnyalások
:::spoiler
Ha részletesen megvizsgálunk egy zónát, azt találjuk, hogy azon belül megjelenhet a többi zóna valamely motívuma. Egy négyes lehet például kellemes, ellazult, barátságos, hármashoz hasonló hangulatú, és egy hatos is lehet közvetlen, intim, megmozgató.
Ezt figyelembe véve a zónák következő árnyalatait kapjuk:

A hatos zóna árnyalatai
6/6 – Fenntartott hatos
A fenntartott hatossal nincs konkrét képed arról, mire lehet jó a jövőben, csak annyit tudsz, hogy még jól jöhet. Idesorolunk mindenkit, aki a hatos egyetlen következő alkategóriájába sem tartozik.
6/4 – Projekt hatos
A projekt hatosba az kerül, akik már bevált valamilyen munkára (mondjuk jó fogorvos), és azért tartod vele a kapcsolatot, hogy a szolgáltatását könnyen vagy jobb minőségben kapd meg, mint egy tízes vagy hetes zónástól. Ez történhet fordítva is: az ő számára szeretnél elérhető és „kedvezményes” maradni, hogy szolgáltathass számára valamit. Ha aktivizálod a kapcsolatot vele, a négyes zónádba helyezed át.
6/3 – Lazító hatos
Egy lazító hatossal azért tartasz fenn kapcsolatot, hogy időnként összejöjjetek lazulni, pihenni, bulizni, kiereszteni a gőzt. Amikor találkoztok, egymás hármasaiként viselkedtek. 
6/2 – Gyúrós hatos
A kettő/kettes zóna ajtajához a gyúrós hatosnak van kulcsa. Vele, habár nincs aktív kapcsolatotok, amikor valamiért megjelenik, és Interakcióba kerültök, erős negatív indulatokat és/vagy szeretetet hívtok meg egymásban.
Kitűnő példa erre a családdal, gyermekkori ismerősökkel való kapcsolódás, amiről már szó esett a ReferenciaCsoportDinamikáról szóló fejezetben. Bizonyos helyzetekben visszazuhansz abba a KapcsolatiZóna-rendszerbe, amelyben fiatal korodban voltál.
Lehet, hogy ügyetlenné, kiszolgáltatottá, szégyellőssé válsz, és olyat művelsz, amit más közegben már egyáltalán nem szoktál. Úgy viselkedsz, mintha egészen közeli, egyes vagy ketteszónásai lennétek egymásnak, holott évente néhányszor találkoztok.
Különösen erős ez a hatás, ha a szüleid bizalmi szempontból továbbra is kizárólagos referenciáid maradnak.
6/1 – Intim hatos
Az intim hatos azt az érzetet kelti, mintha bejárása lenne a kettő/egyes zónádba, hiszen könnyen annak az intim hangulatát és viselkedéskészletét idézitek meg, amikor egy-egy hosszú szünet után kapcsolódtok.
6/1 és 2 – Fellángoló hatos
A kettő/kettes és kettő/egyes zónát összefoglalóan fellángoló hatosnak nevezzük. Aki ide tartozik, szinte alanyi jogon bármikor beléphet a kettesedbe, és amikor kapcsolódtok, gyorsan ketteshez méltó erősségű érzéseket vált ki belőled. Többnyire a korai ReferenciaCsoportod tagjai, családtagok kapnak itt helyet. 
Egy zóna és annak árnyalási száma (jelen esetben hatos és egyes) közötti távolság kifejez egyfajta ambivalenciát, kettősséget, ami a fellángoló hatosban éri el a maximumát.

A négyes zóna árnyalatai
4/4 – Projekt négyes
Aki a projekt négyesbe tartozik, azzal többnyire hideg, formális, szabálykövető vagy -diktáló kapcsolatod van – a projekt van a fókuszban, az ÚtCélszabályozás sokadlagos tényező.
4/3 – Lazító négyes
A jó hangulatú, barátkozós, már ellazult munkakapcsolatok kerülnek a lazító négyesbe, akikkel fontossá vált a pozitív ÚtCélszabályozás is.
4/2 – Gyúrós négyes
Egy gyúrós négyessel gyakori a nagy feszültség, az összekapás, vagy az állóháború. Irritál, idegesít, bánt, beszorít, gyakran a kettes zóna dinamikáját is megszégyenítő táncot jársz vele. A kapcsolódási felület és a viszony alapkeretét természetesen a munka és a munkahely szabályai adják.
4/1 – Intim négyes
A négyes zóna legbelső árnyalatával, az intim négyessel olyan meghitt kapcsolatot alakítottál ki, mint a kettő/egyeseddel, ám – valami miatt – egyedül a munkahelyen kapcsolódtok, és nem lépitek túl tartósan a négyes zóna által definiált kereteket.
A hármas zóna árnyalatai
3/3 – Lazító hármas
A lazító hármas a tipikus hármas, akivel nincs intim, mély a kapcsolatod. Vele egyszerűen lazulni jársz össze.
3/1 – Intim hármas
Amikor egy intim hármassal találkozol, elmélyült hangulatban töltitek az időt, megosztjátok egymással a fontos dolgaitokat. A találkozások nem gyakoriak, és nincs is rád olyan hatással a másik, mint a ketteszónásaid. A kérdés vele kapcsolatban is az, mint a négy/egyesnél: „Miért álltok meg itt?”

A hármas zónán belül az egyesen kívül más árnyalat nem jellemző. A hármast
és az egyest a jó hangulatuk teszi hasonlóvá, ötvözhetővé.

A kettes zóna árnyalatai
2/6 vagy 7 – Beszorult kettes
A beszorult kettesbe azok tartoznak, akik valamiért kettes zónás közelségbe kerültek hozzád, pedig azt szeretnéd, ha sokkal messzebbre mennének.
Jó példa erre az olyan emberek kényszeredett együttélése, akik – szabad választásuk alapján – messze elkerülnék egymást, például a kellemetlenkedő anyós vagy egy bosszantó albérlőtárs. Hiszen hiába vagy szerelmes a párodba, attól még nem vagy az anyósodba is, sőt lehet, hogy egyáltalán nem is kedveled. Ennek ellenére könnyen nehéz helyzetbe kerülhetsz, ha a menyecske nem „önmagában” eladó, és ragaszkodik hozzá, hogy az édesanyjával éljen. Ilyenkor az anyós a hatos és hetes zónák helyett –ahová valójában helyeznéd – sokkal közelibb, a kettes zónában kap helyet.
2/4 – Projekt kettes
A projekt kettessel valami konkrét, ketteszónás fontosságú feladat miatt vagy kapcsolatban, például együtt lakik veled és vigyáz a gyerekeidre. A személy tehát egy szolgáltatáson keresztül kerül be a kettesedbe (akár te vagy a szolgáltató, akár ő), úgy, hogy azzal olyan közelségbe ér, hogy mintaadóvá válik az életedben, és így lesz meghatározó számodra.
2/3 – Lazító kettes
Ha valakivel nem mész mélyre, mégis valamiért sokat vagytok együtt, és az együttlétetek hármas ízű, feltehetőleg lazító kettesei vagytok egymásnak. Nincs igazi közös projektetek sem. Valószínűleg akkor „állítasz elő” ilyen embert, ha nincs mintád ennél közelebbi kapcsolatra. Azért minősül a másik kettesnek, mert fontos projekt hiányában is – mint legközelebbi emberedre – referenciaként tekintesz rá.
2/2 – Gyúrós kettes
Rengeteg mozgás jellemzi a gyúrós kettessel való kapcsolatodat, hiszen még nem csiszolódtatok össze annyira, hogy az megnyugtató lenne számotokra. Gyakran intim, kettő/egyes hangulatú az együttlét, amit hirtelen nagy, negatív indulatokkal teli kilengések, eltávolodások követnek. Ilyenkor lehet, hogy a hetesbe kívánod a másikat.
Ezeket az állapotokat váltogatjátok.
2/1 – Intim kettes
Az olyan ember, aki közel tabumentes, akivel a mély érzéseidet és céljaidat megosztod, akivel támogató módon összehangolod az életutadat, az intim kettesedbe tartozik. Ő az, aki jól ismer, aki a lelked mélyére lát, segít és támogat. Vele stabilizálódott a kapcsolatod, nincsenek nagy kilengések, vele az egyes zóna kapujába értetek.
:::